เป็นร้านในเขาใหญ่ที่ตั้งใจมากินมากๆ และไม่ทำให้ผิดหวังเลยค่ะ บรรยากาศโรแมนติคสุดๆ เหมือนหลุดเข้าไปในเทพนิยาย มโนว่าเป็นซินเดอเรลล่าอยู่พักนึงเลยค่ะ

เวลาที่ไปชิม เป็นช่วงค่ำของวันอาทิตย์ แขกมีบางตา เป็นนักท่องเที่ยวต่างชาติครึ่งนึง คนไทยครึ่งนึงค่ะ และส่วนใหญ่มาเป็นคู่ มานั่งสวีทสบตากันปิ๊งๆ (รวมถึงเราอีก 1 คู่) อากาศเย็นจนเกือบหนาว มีวงดนตรีสดมาเล่นเพลงไทยและสากลตามคำขอของแขก นักร้องเสียงดี ฟังเพลินมากค่ะ ส่วนบริกรบริการดีมากตามมาตรฐานโรงแรม 5ดาวเลย

เมนูที่สั่งมี : Pork loin 490- และ Smoked ham pork chop 490-  เครื่องดื่มสั่ง Cinderella. 120-  (เป็นม็อกเทลค่ะ) และโค๊กกระป๋อง 45- (คุณแฟนไม่กล้าดื่มแอลกอฮอล์ กลัวโดนเป่า อดกินเบียร์สดไป)

pork loin หมักมาดีค่ะ หมูนุ่ม หอมเครื่องเทศ พริกไทยมาเป็นเม็ดเลย

smoked ham หอมกลิ่นที่รมควัน ตัวเนื้อเค็มนิดๆ ติดมันหน่อย เมนูนี้ฟินมากกก

ทั้งสองเมนูเสิร์ฟพร้อมมันบดและสลัดผักสดจากวังน้ำเขียว #มันบดอร่อยเว่อ ขโมยของคุณแฟนมากินด้วย อิอิ

ซินเดอเรลล่า รสชาติเยี่ยมมาก หวานอมเปรี้ยว กลมกล่อม หอมชื่นใจค่ะ

ขนมปังที่มาเสิร์ฟเป็น welcome bread มีครัวซอง ขนมปังฝรั่งเศสหั่นเป็นชิ้นและขนมปัง bun ก้อนกลมๆ ค่ะ ครัวซองอร่อยเว่อมาก อยากจะขอเพิ่มแต่ก็เขิลค่ะ ขนมปังฝรั่งเศสรสชาติกลางๆ ส่วนขนมปังกลมนิ่มดีค่ะ

สำหรับคู่รักที่หาสถานที่ขอแต่งงาน แนะนำว่าเลือกที่นี่เลยค่ะ โรแมนติคมากๆ ส่วนคู่รักที่แต่งงานกันแล้ว มาเพิ่มความหวาน เพิ่มช่วงเวลาดีๆ ให้แก่กันค่ะ